Maroela se Bruid van die jaar: Wen ŉ tweede wittebrood(Foto: Tala Collection-wildreservaat, Dream Hotels and Resorts) Dis ŉ groot voorreg om die liefde van jou lewe te ontmoet – en ŉ groter voorreg as julle trou aan mekaar kan beloof. Dis natuurlik heerlik om daarna, net julle twee, ŉ bietjie weg te breek vir ŉ wittebrood. Hier is goeie nuus: Met Maroela en Dream Hotels and Resorts se Bruid van die jaar-kompetisie, staan jy die kans om ŉ tweede wittebrood vir jou en jou geliefde te wen! Dream Hotels & Resorts het seker gemaak daar is groot pryse, ter waarde van byna R60 000, op die spel. Ons het reeds on Somerbruid vir 2023 aangewys, en is tans op soek na ons Herfsbruid! Deur die loop van die jaar sal ons ook ŉ Winterbruid (troues in Junie – Augustus 2023) en Lentebruid (September – November 2023) aanwys. Hou dus Maroela dop as jy wil seker maak jy skryf vir dié opwindende kompetisie in! Lesers gaan aan die einde van die jaar die geleentheid kry om die Bruid van die Jaar uit dié vier finaliste aan te wys. Die Herfsbruid wen twee nagte vir twee persone wat deel by die Tala Collection-wildreservaat (insluitend ontbyt) in Pietermaritzburg, KwaZulu-Natal. Jy kan in aanmerking kom vir ons Herfsbruid as jy tussen Maart 2023 en Mei 2023 trou. Inskrywings vir ons Herfsbruid sluit op 4 Junie 2023. ŉ Beoordelaarspaneel sal die top-10 saamstel en daarna sal ons lesers die geleentheid kry om vir die top-10 te stem om Maroela se Herfsbruid aan te wys. Dream Hotels & Resorts borg wonderlike pryse vir die wenpaartjies.